**KROŽENJE HRANIL, ORGANSKIH SNOVI, PROCESOV IN INFORMACIJ V KMETIJSTVU**



Projekt EIP (Evropsko partnerstvo za inovacije) **Kroženje hranil, organskih snovi, procesov in informacij v kmetijstvu,** se izvaja v okviru ukrepa M16 : Sodelovanje iz Programa razvoja podeželja 2014-2020, podukrep 16.5 Podpora za skupno ukrepanje za blažitev podnebnih sprememb ali prilagajanje nanje ter za skupne pristope k okoljskim projektom in stalnim okoljskim praksam.

**Vodilni partner:** Biotehniška fakulteta Univerze v Ljubljani

**Projektni partnerji:**

* UNM Fakulteta za ekonomijo in informatiko
* KGZS Kmetijsko gozdarski zavod Kranj
* Ekološka kmetija in izobraževanje »Zlate misli«
* Damjan Zore, Profont
* KGZS Kmetijski gozdarski zavod Ptuj
* Mlekarna Planika
* Anton Kukenberger
* Barbara Leber Vračko
* Simon Čretnik
* Jakob Napotnik
* Andrej Kokalj
* Janez Benedičič
* Janez Hočevar

**Celotna vrednost projekta:** 248.548,70 EUR, Projekt je sofinanciran s strani Evropskega kmetijskega sklada za razvoj podeželja.

**Trajanje projekta:** 15. 11. 2019 do 14. 11. 2022

**Cilji:**

* popisati in spremljati kroženje hranil, organskih snovi ter učinkov gnojenja na desetih govedorejskih kmetijah in dveh posestvih - spremljati inputov in outputov na kmetiji z vidika zagotavljanja trajnostne rabe kmetijskih zemljišč, izboljšanja rodovitnosti tal,
* oblikovati rešitve za učinkovitejše gospodarjenje s travinjem in povečanje biotske raznovrstnosti preko ustreznih načinov kmetovanja,
* spremljati mikroklimo hleva in emisije toplogrednih plinov v različnih sistemih reje govedi (prosta reja, kompost, umetna tla) z vidika izboljšav in blaženja podnebnih sprememb v kmetijstvu,
* ugotoviti mnenja potrošnikov in rejcev glede različnih sistemov reje govedi ter diseminacija rezultatov.

**Pričakovana sprememba:**

S projektom želimo v sodelovanju s kmetijami vključenimi v projekt posredovati znanja in novo pridobljene izkušnje glede krogotoka hranil, organske mase in procesov drugim govedorejskim kmetijam v Sloveniji (in v EU). Projekt bo prispeval k izboljšanju produktivnosti, prožnosti in konkurenčnosti živinorejske proizvodnje, izboljšanju in upravljanju rabe razpoložljivih virov z namenom zmanjševanja koli čine odpadkov in izboljšanje okoljske trajnosti živinorejske proizvodnje. Rezultati našega projekta bodo prispevali k izboljšanju dobrih kmetijskih praks na kmetijah z namenom izboljšanja sprejemljivosti (percepcije) pri potrošnikih in reševanju družbenih izzivov povezanih z dobrim po čutjem živali, kakovostjo in varnostjo proizvodov, ohranjanjem biotske raznovrstnosti in zagotavljanju storitev različnih ekosistemov. Preko poznavanja sprememb mikro-klime (temperature, vlage in pretoka zraka) v hlevu (izmerjen s pomočjo senzorjev) in izmerjenih emisij nekaterih toplogrednih plinov bomo s strokovno in znanstveno utemeljenimi izboljšavami (tudi v sodelovanju s tujimi raziskovalci), ki jih bomo predlagali v projekt vključenim kmetijam, prispevali h zmanjšanju negativnih učnikov vročinskega stresa na živali ter k blaženju podnebnih sprememb. Z inovativnimi rešitvami vezanih na sisteme reje in namestitve živali bomo prišli do izločkov (organskih gnojil, komposta, urina/fekalij), ki bodo ob pravilni uporabi le-teh pomembno vplivali na izboljšanje rodovitnosti tal in povečanju biotske raznovrstnosti (predvsem trajnega travinja).

**Povezavi:**

* spletna stran EK, namenjene Evropskemu kmetijskemu skladu za razvoj podeželja: <http://ec.europa.eu/agriculture/rural-development-2014-2020/index_sl.htm>
* spletna stran PRP 2014-2020:  [www.program-podezelja.si/](http://www.program-podezelja.si/)